Esther Escolar

Esther Escolar Menendez (Lleida, Katalunia, 1987ko abenduaren 21a) gimnasta erritmiko ohia,  entrenatzailea eta maistra da. Espainiako gimnasia erritmikoko selekzio nazionalean parte hartu zuen banakako modalitatean. Espainiako txapelduna izan zen infantil mailan (2000) eta 1. mailan (2003). Bartzelonako Club Alcón Cusí-n taldeko gimnasia estetikoa ere egin zuen. Gero Sant Cugat Gimnastica taldea entrenatzen hasi zen.

 Kirol ibilbidea 

 Hasierak 
Esther 1994 urte inguruan hasi zen gimnasia erritmikoan, 7 bat urte zituela, Masip Kapitaina izeneko Ikastetxean eskolaz kanpoko jarduera gisa. Orduan, Lleidako Patricia klubera joan zen, eta han Divina Abadek entrenatu zuen, eta, gero, Meri Torrellesek. 1997 urtean, Esther Espainiako Taldekako Txapelketan lehiatzen hasi zen, eta 1999 urtean lortu zuen lehen postua. Urte horretan bertan Espainiako selekzioak deitu zion elkarretaratze baterako. Bakarka, 2000. urtean Espainiako infantil mailako txapelduna izan zen Kordoban, junior mailako Espainiako txapeldunordea 2002 urtean, Espainiako txapelduna 1. mailan 2003ko Espainiako Banakako Txapelketan Kordoban (mazetan eta zintan ere urrea lortuz), ohorezko mailako txapeldunordea 2004 urteko Espainiako Txapelketan Alacanten, eta brontzezkoa ohorezko mailan 2005 urteko Espainiako Benarlic-en.

 Gimnastika erritmikoko selekzio nazionaleko etapa 
2003 urtean, Espainiako gimnasia erritmikoko selekzio nazionalean sartu zen bakarka jarduteko, eta San Cugat del Valléseko CARen entrenatu zuen Iratxe Aurrekoetxea eta Tania Mullerrekin. Urte berean, Almudena Cid, Jennifer Colino eta Carolina Rodríguezekin batera, 6. postua lortu zuen taldeka Budapesteko Munduko Txapelketan, sailkapen nagusiko 122. postuan kokatzeaz gain, baina lau ariketak ez zituen egin, pilota ariketa baino ez. 2005 urteko ekainean, Moskuko Europako Txapelketan, 6. postuan geratu zen taldeka, Almudena Cid eta Jennifer Colinorekin batera. Hilabete horretan bertan, Almeriako Mediterraneoko Jokoetan hartu zuen parte, eta 5. postua lortu zuen kalifikazioan, baina ezin izan zuen finalean parte hartu, herrialde bakoitzeko bi gimnasta baino ez baitziren onartzen. Urte bereko urrian, Bakuko Munduko Txapelketan (Azerbaijan), Almudena Cid, Jennifer Colino eta Carolina Rodríguezekin batera, taldekako 6. postua lortu zuen, eta 42. postua lehiaketa ororkorrean. Sailkapen nagusian, lau ariketetatik hiru eginez. 2007 urtean, lesio batetik errekuperatzen ari zela, Lleidan ospatutako Kataluniako I. Nazioarteko Kopan erakustaldi bat eginez parte hartu zuen. 2008 urtean, No Limits Open Nazioarteko Txapelketan lehiatu zen Anberesen, eta Miss Elegancia aukeratu zuten.

 Gimnasta estetikoa eta entrenatzailea 
2008 urtean gimnasia erritmikoa utzi zuen belauneko lesio baten ondorioz, eta Iratxe Aurrekoetxeari lagundu zion entrenatzaile erritmiko lanetan. 2009 urtean taldeko gimnasia estetikoa egiten hasi zen, Club Alcon Cusí taldean. Talde horrekin bost aldiz izan zen Espainiako txapeldun, eta nazioarteko hainbat lehiaketatan parte hartu zuen. 10. postua lortu zuen bai 2011ko Vigoko Munduko Kopan, bai 2011ko Munduko Txapelketan, Tartun (Estonia); 8. postua 2012ko  Munduko Kopan Vantaan (Finlandia); 8. postua 2012ko Munduko Txapelketan, Cartagenan; 7. postua 2013ko Bartzelonako Munduko Kopan; 8. postua 2013ko Munduko Txapelketan, Lahti-n; 8. postua 2014ko Cartagenako Munduko Kopan. 2009 urteko maiatzaren 10ean, La danza de los dos pianos antzezlanean hasi zen gimnasta lanetarako, Manel Martínek zuzenduta, eta Montse Martín nazioarteko gimnasta ohia ere bertan izan zen. 

2012 urtean Lehen Hezkuntzako Magisteritzan diplomatu zen Bartzelonako Unibertsitate Autonomoan, Heziketa Fisikoan espezializatuta, eta 2014 urtean Psikopedagogiako Masterra egin zuen Errioxako Nazioarteko Unibertsitatean. Gimnasia Erritmikoko Entrenatzaile Nazionalaren titulua du, eta lehiaketetako gimnasta izateari utzita, Club Gimnàstica Sant Cugat taldea entrenatzen hasi zen. Bertan, besteak beste, Clara Esquerdo gimnasta entrenatu zituen. Gainera, Eduvic – Inspira tu país hezkuntza proiektuko kidea da.

 Ariketen musika 
UrteaAparatuakMusika2003link=Archivo:Rhythmic_gymnastics_ball.svg|20x20px PilotaØystein Sevåg eta Lakki Patey-ren “Tojojo”.2003link=Archivo:Rhythmic_gymnastics_clubs.svg|20x20px MazakHarem-en «The End Legendary (Trance Mix)».2003link=Archivo:Rhythmic_gymnastics_hoop.svg|20x20px Aroa«Trisha», «Carson City» eta «Con Air Theme» abestiak, Mark Mancinak eta Trevor Rabinek osatutako Con Air taldearen soinu-bandakoak.2003link=Archivo:Rhythmic_gymnastics_ribbon.svg|20x20px ZintaPropellerheads-en Crash!2004link=Archivo:Rhythmic_gymnastics_ribbon.svg|20x20px ZintaDead Can Dance-ren «Mother Tongue».2005link=Archivo:Rhythmic_gymnastics_ball.svg|20x20px PilotaFranz Schuberten Ellens dritter Gesang (Ave Maria).2005link=Archivo:Rhythmic_gymnastics_ribbon.svg|20x20px Zinta«Blues in the Night» Quincy Jonesen bertsioan eta «St. James' Infirmary» Dutch Swing College Band-en bertsioan.2005 - 2006link=Archivo:Rhythmic_gymnastics_rope.svg|20x20px SokaDead Can Dance-ren «Mother Tongue».2008link=Archivo:Rhythmic_gymnastics_clubs.svg|20x20px MazakØystein Sevåg-en "Cahuita".2008link=Archivo:Rhythmic_gymnastics_hoop.svg|20x20px AroaNocturno en fa sostenido menor, Op. 48 Nº 2 Frédéric Chopin-ena, Joshua Bellen bertsioan.2008link=Archivo:Rhythmic_gymnastics_rope.svg|20x20px Soka«Rat d'hôtel», Maxime Rodriguez.

 Gimnasta erritmiko Palmaresa 

 Espainiako selekzioa 
 Senior banakakoa 
2003 

 Budapesteko Munduko Txapelketa

 Taldekako 6. postua
 122. postua lehiaketa orokorrean*

2005 

 Moskuko Europako Txapelketa

 Taldekako 6. postua

 Almeriako Mediterraneoko Jokoak

 5. postua kalifikazioan**

 Bakuko Munduko Txapelketa

 Taldekako 6. postua
 42. postua lehiaketa orokorrean***
*Pilota ariketa baino ez zuen eginn, ez laurak

**Ezin izan zen finalerako sailkatu, herrialde bakoitzeko bi gimnasta baino ez baitzituen onartzen.

***Hiru ariketa baino ez zituen egin, ez laurak

 Gimnasta estetiko Palmaresa 

 Club Alcon Cusí taldearekin 
2011 

 Munduko Kopa Vigon

 10. postua finalean

 Tartuko Munduko Txapelketa

 10. postua finalean

2012 

 Munduko Kopa Vantaan

 8. postua finalean

 Cartagenako Munduko Txapelketa

 8. postua finalean2013 

 Munduko Kopa Bartzelonan

 7. postua finalean

 Munduko Lahti Txapelketa

 8. postua finalean

 Munduko Kopa Cartagenan

 8. postua finalean

2014 

 Munduko Kopa Tartun

 6. postua finalean

 Filmografia 

 Filmak 
FilmakUrteaIzenburuaPertsonaiaOharrakZuzendaria2012Fonti di DanzaDantzariaIkus-entzunezko muntaiaRoger Cassany eta Jordi Carreño

 Telebista saioak 
Telebista saioakUrteaIzenburuaKateaOharrak2001Nadal a 3 bandes3 TBaAlmudena Cid eta Nuria Velascorekin batera gonbidatua2013Connexió BartzelonaBartzelona TelebistaErreportajean elkarrizketatua2017Ben trobatsLa XarxaGonbidatua

 Dantza eta antzerkia 
AntzezlanakUrteaIzenburuaPertsonaiaZuzendariaLekua2009La danza de los pianosLa magia oníricaManel MartinEnric Granados de Lleida Udal Auditorioa eta beste

 Sariak eta aintzatespenak 

 Anberesko No Limits Open Nazioarteko Txapelketan Miss Elegance (2008)

 Erreferentziak 

 Kanpo  estekak 

Kategoria:Lleidarrak
Kategoria:Kataluniako kirolariak
Kategoria:Gimnasta erritmikoak
Kategoria:Emakume entrenatzaileak
Kategoria:Kirol entrenatzaileak
Kategoria:Maistrak